У складу са Законом о пољопривредном земљишту („Службени гласник РС“, бр. 62/06, 65/08 – др. закон, 41/09 и 112/2015); Правилником о условима и поступку давања у закуп и на коришћење пољопривредног земљишта у државној својини (“Службени гласник РС”, број 16/2017), а на основу упутства Министарства пољопривреде, шумарства и водопривреде, Управе за пољопривредно земљиште од 23.08.2017. године, Комисија за израду Годишњег програма заштите, уређења и коришћења пољопривредног земљишта на територији општине Кладово, објављује:
ИСПРАВКУ

техничке грешке у Јавном позиву за доказивање права пречег закупа пољопривредног земљишта у државној својини на територији општине Кладово за 2018. годину, бр. 320-41/2017-III-01,  објављеном дана 29.06.2017. године 

У Јавном позиву за доказивање права пречег закупа пољопривредног земљишта у државној својини на територији општине Кладово за 2018. годину, бр. 320-41/2017-III-01,  објављеном дана 29.06.2017. године, исправља се техничка грешка, и то:

-у делу II, тачки 3. подтачки под а), уместо речи „за Регистровано пољопривредно газдинство у систему уматичења“ треба да стоје речи „за животиње у систему уматичења“, а у подтачки под б) уместо речи „за Регистровано пољопривредно газдинство које није у систему уматичења“ треба да стоје речи „за животиње које нису у систему уматичења“
Дана 29.06.2017. године, Комисија за израду Годишњег програма заштите, уређења и коришћења пољопривредног земљишта на територији општине Кладово објавила је Јавни позив за доказивање права пречег закупа пољопривредног земљишта у државној својини на територији општине Кладово за 2018. годину, бр. 320-41/2017-III-01 на огласној табли Општинске управе Кладово и интернет страници Општине Кладово www.kladovo.org.rs. 
Министарство пољопривреде, шумарства и водопривреде, Управа за пољопривредно земљиште је, дана 23.08.2017. године, електронским путем, доставило упутство о исправци техничке грешке у наведеном Јавном позиву на основу кога Комисија за израду Годишњег програма заштите, уређења и коришћења пољопривредног земљишта на територији општине Кладово објављује Исправку техничке грешке.
Исправку техничке грешке објавити на Огласној табли Општинске управе Кладово и интернет страници Општине Кладово www.kladovo.org.rs. 
Број: 320-41/2017-III-01

У Кладову, дана 29.08.2017. године

КОМИСИЈА ЗА ИЗРАДУ ГОДИШЊЕГ ПРОГРАМА ЗАШТИТЕ, УРЕЂЕЊА И КОРИШЋЕЊА ПОЉОПРИВРЕДНОГ ЗЕМЉИШТА НА ТЕРИТОРИЈИ ОПШТИНЕ КЛАДОВО
